CELEX: C2006/060/47
Language: lv
Date: 2006-03-11 00:00:00
Title: lieta C-2/06: Lūgums sniegt prejudiciālu nolēmumu — izteikts ar  Finanzgericht Hamburg 2005. gada 21. novembra  lēmumu lietā  Willy Kempter KG  pret  Hauptzollamt Hamburg-Jonas,  —  Ausfuhrerstattung

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/25
            
         Lūgums sniegt prejudiciālu nolēmumu — izteikts ar Finanzgericht Hamburg2005. gada 21. novembra lēmumu lietā Willy Kempter KG pret Hauptzollamt Hamburg-Jonas, — Ausfuhrerstattung
   
   (lieta C-2/06)
   (2006/C 60/47)
   tiesvedības valoda — vācu
   Eiropas Kopienu Tiesā izskatīšanai ir iesniegts Finanzgericht Hamburg lūgums sniegt prejudiciālu nolēmumu, kas izteikts ar 2005. gada 21. novembra lēmumu lietā Willy Kempter KG pret Hauptzollamt Hamburg-Jonas, — Ausfuhrerstattung un kas Tiesā reģistrēts 2006. gada 4. janvārī.
   
      Finanzgericht Hamburg lūdz Tiesu lemt par šādiem jautājumiem:
   
               1.
            
            
               Vai galīga administratīva lēmuma pārbaudes un grozīšanas, lai ņemtu vērā attiecīgo Kopienu tiesību interpretāciju, ko attiecīgajā laika posmā ir veikusi Eiropas Kopienu Tiesa, priekšnosacījums ir, ka attiecīgā persona, atsaucoties uz Kopienas tiesībām, minēto administratīvo aktu ir apstrīdējusi valsts tiesa?
            
         
               2.
            
            
               Vai galīga administratīva lēmuma, kas ir pretrunā ar Kopienu tiesībām, pārbaudes un grozīšanas pieteikums bez nosacījumiem, kas ir formulēti Eiropas Kopienu Tiesas 2004. gada 13. janvāra spriedumā lietā C-453/00, ir ierobežots arī laika ziņā sakarā ar augstāka juridiska spēka Kopienas tiesībām?